, ee 8 
u er 
1 9 
namen vnd würckung. cclj 
pite vltimo / vñ ſpꝛicht der baum Euony mus ſei mit ſeinen bollen oder ſchot 
ten dem Seſamo gleich. Aber die beſchꝛeibung des krauts vnd wurtzel Se⸗ 
ſame / dꝛagen ſich nit gantz zů / mit vnſerm Dottern inn T heophꝛaſto lib. 
viij. cap.ix. das ſoll dem Seſamo nit ſchaden / dann gar ſelten würt ein ge⸗ 
waͤchs funden / das gleichlingen oder einhellig inn allen Lerern vnd ſcriben 
ten abgemalet wirt. Wir ſeind fro das wir den edlen ſamen Seſamum wi⸗ 
der haben / welcher ein ſummer frucht iſt / vnd würt mit dem Flachs ſamen 
geſaͤet / das auch Columella lib. ij. cap. x. wargenommen / da er ſpꝛicht er hab 
inn Cilicia vnd Syria den ſamen Seſamum im Bꝛachmonat vnnd Hew⸗ 
monat geſehen pflantzen / vnnd gegen dem herbſt nach der zeittigung ſehen 
abnemen ꝛc. Dieweil mir nun der ſchꝛifft vñ des ſamens gewiß / woͤllen wir 
vns dis mal mit dem Seſamo nit weiter bekümmern / ſunder andern auch 
mittheilen / auff das er bekant werde / vnd lerne warzů er tauglich ſei. Es 
iſt aber der frembd Seſamum auch nun voꝛhanden / vnnddem vnſern faſt 
gleich. : | 
Von der krafft vnd würckung 
Tlich meinen die weil diſer ſamen durch fahꝛleſſigkeit / ſein rechten na⸗ 
men verloꝛen / es ſei auch das gewaͤchs gar vmbkommen. Aber Gott 
der fein geſch ö pff vnuer acht will haben / hat es nit zůgeben / das diſer ſam / 
ſampt andern vnbekanten gewechſen / ſolten vmb vnſer faulheit willen auß 
gerottet werden / vnd hinfürter nit mehꝛ wachſen. Es haben die Griechen 
für zeiten diſen ſamen jns bꝛot gebachen / vmb ſeiner ſuͤſſigkeit willen / ſo 
bald der zucker aber jns gerůff kommen / iſt diſer ſam nit mehꝛ von jnen ge⸗ 
achtet / ſunder auch der pflantzung gar beraubt woꝛdẽ. Alſo auch Egypten 
land / hat ol zůr ſpeiß / vnd zů anderer notdurfft auß dem Seſamo ſamen ge 
macht / vnd andern lendern mit getheilt. Die weil aber das reich fruchtbar 
Italia / vil Oliuen baͤum auffgepflantzet / iſt diſer ſamen abermals von 
nen auch zů grund gangẽ / würt jetzund allein als ein veriagts gewaͤchs / 
inn vnſern landen im flachs gefunden / vnd für vnkraut gehalten / wie wol 
er doch innerlich vnd eüſſerlich zů bꝛauchen vaſt nutzlich iſt. Dann der ſa⸗ 
men er weicht vnd woͤꝛmbt mittelmeſſig / dargegen ſo kuͤlt das gruͤn kraut / 
vndlegt den ſchmertzen. 2 
Innerlich. 
Der ſamen inn bꝛott gebachen / gibt dem bee, ein füffen gůten ces 
ſchmack / für fich ſelbs aber inn der ſpeißgenoſſen / bekumpt dem ma⸗ 
gen nit zům beſten / gleich wie der Flachs ſamen auch. Das beſt von diſem 
jenen iſt das olei / welches gar füß vnnd lieblich iſt / anmuͤtiger meins be⸗ 
unckens / dann das ſtincket baum oͤlei. Der ſamen ſoll inn leib gebꝛauchet 
werden / wann der bauch verwundt vnd verſtopffet iſt / aller ding wie der 
Flachs ſamen vnd fen ogrecũ / die geſchwulſt zů erweichen / vñ den ſchmer⸗ 
tzen zů ſtillen. 1 
Eüſſerlich. 
Der ſamen Seſamum iſt zů allen herten knollen der ſpañadern dienſt⸗ 
uch / fürtrefflich das olei darauß gemacht / deßgleichẽz hitzig 
ſchmertzlichen oꝛen / für allerlei bꝛandt / vnd inn ſumma wı 
